Nakon što je u petak izgorjela čajna kuhinja u Centralnom operacijskom bloku na Klinici za kirurgiju, na Firulama, sigurno je da će zastoj u radu kirurgije biti duži nego što se pretpostavljalo. Premda su prva predviđanja bila optimistična, pa se nastavak rada operacijskih dvorana najavljivao već za ponedjeljak, utvrđeno je da je u potpunosti neupotrebljiv ventilacijski sustav, koji mora biti u potpunosti ispravan da bi se u operacijskim dvoranama mogao provoditi operativni program.

Bolnica će se naplatiti od “Euroherca’

Većina uređaja koji su se nalazili u Centralnom operacijskom bloku “požmarila” je od dima i pepela, pa su premješteni na bivši odjel ginekologije, koji se nalazi ispod Centralnog operacijskog bloka, gdje će biti i očišćeni. Bilo kako bilo, zastoj u radu splitske kirurgije potrajat će najmanje, prema predviđanjima prof. dr.šefa splitske Kirurgije, do kraja idućeg tjedna.I trošak renoviranja i popravka Centralnoga operacijskog bloka bit će znatno veći nego se pretpostavljalo. Iako svi nude financijsku, logističku i svekoliku pomoć KBC-u Split kako bi se na Klinici za kirurgiju što prije moglo početi normalno raditi, ipak izgleda da će KBC Split, štetu, koja zasigurno nije mala, naplatiti od osiguravajuće kuće, kojoj bolnica godišnje plaća nemala sredstva za osiguranje.- Zahvaljujem svima koji žele pomoći KBC-u Split, međutim, očekujem da splitska bolnica maksimalno iskoristi naplatu od osiguravajuće kuće kod koje je osigurana, u ovom slučaju od “Euroherca”. Nastojat ćemo da se sve dovede u prvobitno stanje, odnosno da bude na još višoj razini i kvalitetnije nego što je bilo. Ujedno, i mi kao Ministarstvo zdravlja na raspolaganju smo KBC-u Split - rekao nam je to jučer dr., ministar zdravlja RH.Da se bolnica misli naplatiti od osiguravajuće kuće, najbolje govori podatak da su u petak nakon policijskog očevida osiguravatelji napravili svoj očevid kako bi točno utvrdili razmjere štete.

Pomoć nude gradovi i tvrtke

ivica marković



Dakle, trošak popravka KBC-a Split platit će osiguravajuća kuća, no važno je istaknuti da su se u protekla dva dana “svi digli na noge” kako bi pomogli KBC-u Split da sanira nemalu štetu.U ime Grada Splita prvi je pomoć ponudio gradonačelnik Ivo Baldasar. I Blaženko Boban, gradonačelnik Solina, kontaktirao je prof. dr. Zdravka Perku i ponudio mu pomoć. I tvrtke su ponudile pomoć, a među prvima je pristigla ponuda “Konzuma”.

Hladnjak izazvao vatru Požar u čajnoj kuhinji u Centralnom operacijskom bloku, a u kojoj se u pauzama operativnih zahvata odmara medicinsko osoblje, izbio je u petak oko 1.30 sati. Kako doznajemo iz policije, uzrok vatre je kvar na hladnjaku.

Otkazat će se 100 ‘ hladnih’ zahvata U petak, na dan izbijanja požara, na splitskoj kirurgiji otkazano je oko 30 operacijskih zahvata hladnog pogona, koje su trebale biti obavljene u sedam operacijskih dvorana Centralnoga operacijskog bloka: tri pripadaju Klinici za kirurgiju, i po jedna Kardiokirurgiji, Traumi, Dječjoj kirurgiji i Neurokirurgiji. Svi pacijenti koji su trebali biti “hladno” operirani otpušteni su kućama. Ako je samo u jedan dan otkazano 30-ak operativnih zahvata, zasigurno će se ta brojka idućeg tjedna popeti na najmanje 100-tinjak otkazanih operacija.